उम्र की बंदिश हटी, 700 बच्चे दे सकेंगे आठवीं बोर्ड परीक्षा
8वींबोर्ड परीक्षा (प्रारंभिक शिक्षा पूर्णता प्रमाण पत्र परीक्षा 2017) में 16 साल की बंदिश हटाने से जिले में सात सौ से अधिक बच्चों को राहत मिली है।
सरकार की ओर से उम्र की बंदिश हटाने से जिले में सात सौ से अधिक बच्चे आठवीं बोर्ड की परीक्षा में शामिल होने से वंचित नहीं होंगे। उधर, शनिवार को डाइट प्रशासन की ओर से प्रश्न पत्रों को संग्रहण केंद्रों पर पुलिस सुरक्षा में पहुंचा दिया है। प्रदेशभर में आठवीं बोर्ड की परीक्षा 9 मार्च से शुरू होने वाली है।
इस परीक्षा को लेकर जिले में भी कार्यकारी एजेंसी डाइट प्रशासन की ओर से सभी तैयारियां की जा रही है। इस बीच गत दिनों सरकार ने इस परीक्षा में 16 साल तक के बच्चों को ही शामिल करने के आदेश जारी किए थे। इस आदेश से जिले समेत प्रदेशभर में 16 साल से अधिक उम्र के हजारों बच्चे आठवीं बोर्ड परीक्षा में शामिल होने पर सकंट खड़ा हो गया था।
विधानसभा में उठा था मामला
हजारोंपरीक्षार्थियों की परेशानी का मुद्दा गत दिनों विधानसभा में उठने के बाद शिक्षा मंत्री वासुदेव देवनानी ने उम्र की बाध्यता हटाने की घोषणा की। इसी के साथ जिले के भी उम्र की बाध्यता से परीक्षा देने से वंचित हो रहे सात सौ छात्र-छात्राओं को परीक्षा देने का मौका मिल गया है। डाइट प्राचार्य धर्मपाल उपाचार्य नसीम अहमद ने बताया कि 8वीं बोर्ड में इस साल 24 हजार 660 विद्यार्थी बैठेंगे। 9 मार्च से शुरू होने वाली यह परीक्षा के लिए 102 परीक्षा केंद्र बनाए है।
यहां बनाए संग्रहण केंद्र
वहींटोंक समेत, उनियारा, देवली, टोडारायसिंह, निवाई, मालपुरा, पीपलू में संग्रहण केंद्र एवं जांच केंद्र बनाए है। उत्तर पुस्तिकाएं संग्रहण केंद्र पर ही जांची जाएगी। उसके बाद मार्क्स माध्यमिक शिक्षा बोर्ड के पास भेजे जाएंगे। वहां से ही रिजल्ट घोषित किया जाएगा। 21 मार्च को आखिरी पेपर होगा।
आदेशगए
डाइटप्राचार्य धर्मपाल ने बताया कि सरकार की ओर से उम्र की बंदिश हटाने के आदेश गए है। इस आदेश से जिले में सात सौ से अधिक बच्चे बोर्ड परीक्षा में शामिल होने से बच गए है। परीक्षाकी सभी तैयारियां अंतिम चरण में है। शनिवार को पेपरों को यथा स्थान पर पहुंचा दिया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva